લાલબાગના ડૉ. બાબાસાહેબ આંબેડકર રોડ પરના ફ્લાયઓવરના પાયાના ભાગનો વિવિધ ઉપયોગ કરવામાં આવતો જોવા મળે છે. પ્રશાસન તેમ જ રસ્તા પર રહેતા લોકો દ્વારા અહીં તેમનો કચરો તેમ જ નકામી વસ્તુઓ મૂકી દેવામાં આવે છે. ઘણા લોકો પોતાના રહેઠાણનો સામાન પણ અહીં મૂકતા જોવા મળે છે. આ ફ્લાયઓવરના પિલર્સ પાસે કચરો અને નકામો સામાન તો ઠીક, પણ થોડા સમય પહેલાં ચાલુ કરવામાં આવેલા કામમાં વાપરવામાં આવેલા પાઇપ વધી ગયેલા તે પણ અહીં જ મૂકવામાં આવેલા જોવા મળે છે. આટલા મોટા અને વજનદાર પાઇપ મેઇન રોડ પર એવી રીતે મૂકવામાં આવેલા છે કે એ કોઈ અકસ્માતનું કારણ બની શકે તેમ છે. બે-ત્રણ પથ્થરોના ભરોસે પાઇપો જ્યાં-ત્યાં મૂકવામાં આવેલા છે.